پاکستان: یو خوا خبرې بلخوا بمونه
د هغو سیاسي ګوندونو پر ضد هم په مطبوعاتو او سوشل میډیاکې نیوکې زیاتیږي چې د تندلارو یا طالبانو خواخوږي ګڼل کیږي. په دغو کې د کرکټ د پخواني ستوري عمران خان نوم، جماعت اسلامي او یو حده پورې مسلم لیګ(ن) او جمعیت علماء اسلام (ف) ډلې شامل دي
په وزیر اعلی امیر حیدر خان هوتې ناکامه ځان وژونکې حمله ښاېي تندلارې ډلې د سولې د وړاندیز سره سره د جګړې میدان هم ګرم ساتل غواړي. د صوبې په اعلی وزیر ننۍ حمله او د سیاسي ګوندونو لخوا پرونۍ غونډې ته د طالبانو ځواب دا معنی ورکوي چې طالبان د سیاسي مشرانو وړاندې کړل شوی حل ردوي. دا خبره د طالبانو ویاند احسان الله احسان هم د نامعلومه ځایه نه میډیا کړې. چې واېي په اسلام آباد کې پرونۍ غونډه د عوامي نیشنل پارټۍ لخوا د راتلونکو انتخابونو لپاره د تیارۍ برخه ده. ښاغلي احسان دا هم ویلي چې په غونډه کې د جماعت اسلامي نه ګډون ښاېي. د سیاسي پارټیو غونډه ناکامه شوې ده. اکثره سیاسي څیړونکي پرونۍ غونډه کامیابه بلي. او واېي د طالبانو د حملو باوجود سیاسي مشران یریدلي نه ښکاري. او طالبانو سره د خبرو لپاره د پاکستان آین او قانون کې دننه خبرې کول غواړي. طالبانو پرون په یوه ورځ کې په یوه ځان وژونکې او یو د سړک غاړه بمي حملو کې نزدې 19 پاکستانیان وژلي وو. د طالبانو ویاند د دغو مرګ ژوبلو ذمه واري هم منلې ده. دا ټول بریدونه د سیاسي ګوندونو د غونډې په ورځ شوې دي. د فرورۍ 15مه او 14مه د ترهګرو لپاره هم د ناکامۍ ورځې وې. په 15مه فرورۍ د ترهګرو لخوا د وزیراعلی هوتي د وژنې لپاره لیږل شوی خود کش حمله کونکې ناکامه شوی. او یواحې ځان يې په بم چولې. دغه شان په 14مه فرورۍ پولیسو په بنو کې د ترهګرو په یوه تهاڼه برید تمبولې. پولیسو ویلي په برید کې یې د درې ازبکو په ګډون ټول شپږ ځان وژونکي په ډزو وژلي. د طالبانو لخوا پرلې پسې حملو په اولس کې د تندلارو پرضد نفرت زیات کړې. هم دغه رنګ د هغو سیاسي ګوندونو پر ضد هم په مطبوعاتو او سوشل میډیاکې نیوکې زیاتیږي چې د تندلارو یا طالبانو خواخوږي ګڼل کیږي. په دغو کې د کرکټ د پخواني ستوري عمران خان نوم، جماعت اسلامي او یو حده پورې مسلم لیګ(ن) او جمعیت علماء اسلام (ف) ډلې شامل دي. سیاسې څیړوکي دغه ډلې او شخصیتونه د طالبانو د فکر ملګري ګڼي. تر ټولو زیاتې نیوکی بیا په عمران خان کیږي او اکثره ورته اوس په میډیا کې (طالبان خان) نوم کارول کیږي. عمران خان او جماعت اسلامي دواړو د سیاسي ګوندونو د پرونۍ غونډې نه انکار هم کړې وو.